पुलिस ने कहा- इम्प्लॉई-कस्टमर जाने से नाराज था पुराना सीनियर इसलिए MD-CEO को मारा
Karnataka Bengaluru Managing Director (MD) and Chief Executive Officer (CEO) Murder Case;  Follwo Bengaluru News, Reports and Latest News On Dainik Bhaskar (दैनिक भास्कर)
बेंगलुरु डबल मर्डर केस के 3 आरोपियों को पुलिस ने बुधवार को गिरफ्तार कर लिया। पुलिस ने बताया कि टेक कंपनी के एमडी फणींद्र सुब्रमण्यम और सीईओ वीनू कुमार की हत्या शबरीश, विनय रेड्डी और संतोष ने की थी।
फणींद्र और वीनू पहले एक कंपनी में साथ काम करते थे। उस कंपनी से इस्तीफा देने के बाद दोनों ने नई कंपनी बनाई थी।
पुलिस ने बताया कि पुरानी कंपनी का सीनियर इम्प्लॉई शबरीश इस बात से नाराज था कि उसकी कंपनी के कस्टमर और इम्प्लॉई टूट रहे हैं। इसी के चलते उसने फणींद्र और वीनू की हत्या की साजिश रची। फणींद्र से उसकी पुरानी रंजिश थी, क्योंकि वो शबरीश के काम-काज के तरीकों के खिलाफ आवाज उठाता था।
अस्पताल ले जाते समय हुई थी मौत
हमलावरों ने एरोनिक्स इंटरनेट कंपनी के MD फणींद्र सुब्रमण्यम और CEO वीनू कुमार पर ऑफिस में घुसकर तलवार से हमला किया। इससे दोनों गंभीर रूप से घायल हो गए। वहीं, अस्पताल ले जाते समय दोनों की मौत हो गई थी।
बेंगलुरु नॉर्थ ईस्ट के DCP लक्ष्मी प्रसाद ने बताया कि हमले के बाद से फेलिक्स समेत तीनों आरोपी मौके से फरार हो गए थे। मामले की आगे की जांच जारी है।
दोस्तों ने बताई हत्या की वजह
मीडिया रिपोर्ट्स के मुताबिक, मृतकों के दोस्तों ने बताया कि फणींद्र और वीनू ने मिलकर नवंबर 2022 में एरोनिक्स कंपनी शुरू की थी। इससे पहले दोनों बन्नेरघट्टा रोड पर स्थित प्राइवेट कंपनी में काम करते थे, जो लोगों को इंटरनेट सुविधाएं मुहैया कराती थी। इस कंपनी ने फेलिक्स, फणींद्र और वीनू का सीनियर था।
फणींद्र और वीनू ने इस कंपनी से इस्तीफा देने के बाद एरोनिक्स इंटरनेट कंपनी शुरू की थी। इससे फेलिक्स के कस्टमर कम हो रहे थे और उसकी कंपनी आर्थिक संकटों से गुजर रही थी। इसके चलते फेलिक्स ने दोनों की हत्या कर दी।
मर्डर से जुड़ी ये खबरें भी पढ़ें...
खड़गपुर में जिला छोटू की गोली मारकर हत्या
खड़गपुर नगर थाना अंतर्गत वार्ड नंबर 16 और वार्ड 9 का सीमा इलाका गाडरपाड़ा के शिव मंदिर के निकट सोमवार देर रात शूटआउट की घटना घटी। एक समय में श्रीनू नायडू गैंग का करीबी माने जाने वाले संजीव यादव उर्फ जिला छोटू की शंकर गैंग का करीबी सोनू मिश्रा ने गोली मारकर हत्या कर दी। पढ़ें पूरी खबर...
गुरुग्राम में युवती की चाकू गोदकर हत्या 
हरियाणा के गुरुग्राम में युवक ने शादी न करने पर बीच रास्ते में युवती की चाकू से गोदकर हत्या कर दी। हत्या के वक्त युवती की मां भी साथ में थी लेकिन वह हत्यारे के चंगुल से बेटी को बचा नहीं सकी। मृतक नेहा(19) और आरोपी राजकुमार की कुछ महीने पहले सगाई हुई थी। पढ़ें पूरी खबर...